ΓΡΑΠΤΗ ΕΡΩΤΗΣΗ P-2369/97 υποβολή: Carmen Fraga Estιvez (PPE) προς την Επιτροπή (1 Iουλίου 1997)

Θέμα: Κατάχρηση εξουσίας εκ μέρους του Προέδρου της Επιτροπής

Στις 17 Ιουνίου 1997, ο Πρόεδρος της Ευρωπαϊκής Επιτροπής κ. Santer απέστειλε επιστολή στον πρωθυπουργό του Ηνωμένου Βασιλείου κ. Blair στην οποία αναφέρεται ότι θέτει στη διάθεση της βρετανικής κυβέρνησης τις υπηρεσίες της ΓΔ XIV για να τη βοηθήσει να επιλύσει, με ικανοποιητικό για τα συμφέροντά της τρόπο, τις διαφορές της με άλλα κράτη μέλη όσον αφορά το δικαίωμα του να υπάρχει η δυνατότητα εγγραφής πλοίων στο νηολόγιο οιουδήποτε κράτους μέλους της Ένωσης, δικαίωμα που περιλαμβανόταν έως τώρα στις θεμελιώδεις αρχές των Συνθηκών, με τις οποίες έχει θεσπισθεί η ελεύθερη κυκλοφορία προσώπων, κεφαλαίων και εμπορευμάτων σε όλη την κοινοτική επικράτεια 7 δια της εν λόγω επιστολής προσφέρονται επί πλέον στη βρετανική κυβέρνηση διάφοροι τύποι πρωτοβουλιών με τις οποίες οι ελευθερίες αυτές θα μπορούσαν να περιορισθούν σε ένα μόνο από τα κράτη μέλη. Ενώπιον αυτής της σοβαρότατης παρέμβασης του κ. Santer, που μπορεί να δημιουργήσει την εντύπωση ότι ούτε οι Συνθήκες της Ευρωπαϊκής Ένωσης ούτε τα κοινοτικά δικαστήρια έχουν οιαδήποτε αξία μπροστά στις επιθυμίες και τις καθαρώς προσωπικές φιλίες ενός Προέδρου, ερωτάται η Επιτροπή: Μπορεί να δώσει κάποια εξήγηση για την απόφαση αυτή του κ. Santer και για τους λόγους που την υπαγόρευσαν, δεδομένου ότι εκτός από την αμφίβολη νομιμότητα των προτεινομένων στην εν λόγω επιστολή μέτρων, η μονομερής αυτή παρέμβαση ζημιώνει τη δημοκρατική εικόνα των κοινοτικών θεσμικών οργάνων στα μάτια των πολιτών της Ευρωπαϊκής Ένωσης και ενισχύει, κατά λυπηρότατο τρόπο, την εντύπωση ότι το όλο και συχνότερα θιγόμενο θέμα του «δημοκρατικού ελλείμματος» της Επιτροπής δεν είναι μόνο μια απλή και αβάσιμη κριτική;

Κοινή απάντηση της κας Bonino εξ ονόματος της Επιτροπής στις γραπτές ερωτήσεις P-2334/97, P-2369/97, E-2389/97, E-2390/97, E-2391/97 και E-2392/97 (29 Ιουλίου 1997)

Σύμφωνα με το άρθρο 9, παράγραφος 2, του κανονισμού (ΕΟΚ) αριθ. 3760/92 του Συμβουλίου για τη θέσπιση κοινοτικού συστήματος για την αλιεία και την υδατοκαλλιέργεια ((ΕΕ L 389 31.12.1992 )), τα κράτη μέλη ενημερώνουν ετησίως την Επιτροπή για τα κριτήρια που θέσπισαν σχετικά με την κατανομή των διαθέσιμων αλιευτικών δυνατοτήτων που τους χορηγήθηκαν, σύμφωνα με το κοινοτικό δίκαιο και την κοινή αλιευτική πολιτική. Επομένως, υπάγεται στην αρμοδιότητα των κρατών μελών η θέσπιση των όρων χορήγησης αδειών εφόσον οι όροι αυτοί δεν διέπονται από το κοινοτικό δίκαιο αλλά κατά την άσκηση της αρμοδιότητας αυτής τα κράτη μέλη υποχρεούνται να τηρούν το κοινοτικό δίκαιο, και να ενημερώνουν την Επιτροπή.

Στο πλαίσιο αυτό, η Επιτροπή είναι αρμόδια να κρίνει την συμφωνία των προτεινόμενων εθνικών μέτρων με το κοινοτικό δίκαιο καθώς και να ανακοινώνει τη γνώμη της σε κάθε κράτος μέλος που ζητά επιβεβαίωση της συμφωνίας αυτής από την Επιτροπή.

Το Δικαστήριο δέχεται ότι ο στόχος του συστήματος των ποσοστώσεων μπορεί πράγματι να δικαιολογήσει τoυς όρους που προορίζονται να εξασφαλίσουν ότι υπάρχει πραγματικός οικονομικός δεσμός μεταξύ του σκάφους και του εν λόγω κράτους μέλους εφόσον ο στόχος των όρων αυτών είναι ότι οι πληθυσμοί που εξαρτώνται από την αλιεία και τις συναφείς βιομηχανίες να μπορούν να λάβουν τις ποσοστώσεις.

Όπως και τα άλλα κράτη μέλη, το Ηνωμένο Βασίλειο είναι αρμόδιο για τη θέσπιση μέτρων που έχουν ως στόχο την εξασφάλιση της ύπαρξης του πραγματικού οικονομικού δεσμού με το αλιευτικό σκάφος που φέρει τη σημαία του. Το Ηνωμένο ζήτησε επιβεβαίωση σχετικά με το εάν ορισμένα μέτρα είναι σύμφωνα με το κοινοτικό δίκαιο.

Στην επιστολή που απέστειλε στον κ. Blair, ο Πρόεδρος της Επιτροπής απάντησε ότι οι προτεινόμενοι όροι μπορεί να είναι σύμφωνοι με το κοινοτικό δίκαιο εφόσον δεν εισάγουν διακρίσεις, προσαρμόζονται στο αντικείμενό τους, δεν είναι σωρευτικοί και δίνουν την δυνατότητα στους ενδιαφερόμενους να συμμορφωθούν με έναν ή περισσότερους από τους όρους αυτούς, ή να ικανοποιήσουν άλλες ενδεχόμενες απαιτήσεις για να αποδείξουν την ύπαρξη οικονομικού δεσμού με την χώρα της σημαίας.

Πριν από την ανταλλαγή επιστολών με τον κ. Blair πραγματοποιήθηκαν τεχνικές συζητήσεις μεταξύ των βρετανικών αρχών και της Επιτροπής, και οι ισπανικές αρχές ενημερώθηκαν σχετικά με τα αποτελέσματα των συζητήσεων αυτών σε εύθετο χρόνο.

Σε οποιοδήποτε περίπτωση, η Επιτροπή θα εξετάσει λεπτομερώς οποιοδήποτε ειδικό μέτρο το οποίο μπορεί να θεσπίσει το Ηνωμένο Βασίλειο όσον αφορά την χορήγηση των ποσοστώσεων, όπως έπραξε στο παρελθόν θα συνεχίσει να πράττει και στο μέλλον τηρώντας τη νομοθεσία όλων των κρατών μελών και ως θεματοφύλακας των συνθηκών.

Η Επιτροπή θα δεχθεί την συμφωνία οποιαδήποτε οριστικού μέτρου με το κοινοτικό δίκαιο εφόσον αυτό δεν εισάγει διακρίσεις, προσαρμόζεται στο αντικείμενό του, δεν είναι σωρευτικό και είναι πλήρως σύμφωνο με την νομολογία του Δικαστηρίου λαμβάνοντας υπόψη, όπως είναι το καθήκον της, το έννομο συμφέρον όλων των κρατών μελών.